Eelnõu

**NARVA LINNAVALITSUS**

**K O R R A L D U S**

Narva \_\_.\_\_.2018. a nr \_\_\_\_\_\_

**Narva linna munitsipaalkoolide**

**õpilaste koolilõuna tegeliku maksumuse kehtestamine**

1. **Asjaolud ja menetluse käik**

Vabariigi Valitsus võttis 25.01.2018. a vastu määruse nr 8 „Vabariigi Valitsuse 6. veebruari 2015. a määruse nr 16 „Riigieelarve seaduses kohaliku omavalitsuse üksustele määratud toetusfondi vahendite jaotamise ja kasutamise tingimused ja kord” muutmine“. Määruse § 1 punkti 2 kohaselt suurendatakse koolilõuna toetust statsionaarse õppe õpilase kohta õppepäevas 0,78 sendilt 1 eurole. Muudatust rakendatakse alates 1. jaanuarist 2018. a. Sellest tulenevalt moodustab koolilõuna maksumus alates 01.01.2018. a 1,53 eurot ühe õpilase kohta õppepäevas (1,00 euro – riigitoetuse arvelt ja 0,53 eurot – linna põhieelarve osa). Koolilõuna maksumuse tõus moodustab 0,22 eurot ehk 16,8%, selleks on 2018. a riigitoetuses täiendavalt ette nähtud ca 200 000 eurot. Eelandmete kohaselt moodustab 2018. a koolilõuna kogusumma 1 416 996 eurot, sh 931 875 eurot – riigitoetus ja 485 121 eurot – linna põhieelarve.

1. **Õiguslikud järeldused**

Vastavalt Narva Linnavolikogu 15.03.2007. a määruse nr 9 „Narva linna munitsipaalkoolide õpilaste koolilõuna toetuse kasutamise tingimused ja kord“ § 2 lõikele 4 kehtestab Narva Linnavalitsus oma korraldusega koolilõuna tegelikku maksumust.

1. **Otsus**

Kehtestada koolilõuna tegelik maksumus ühe õpilase kohta õppepäevas 1,53 eurot.

1. **Rakendussätted**
   1. Tunnistatakse kehtetuks Narva Linnavalitsuse 18.10.2017. a korraldus nr 987-k “Narva linna munitsipaalkoolide õpilaste koolilõuna tegeliku maksumuse kehtestamine”.
   2. Korraldus jõustub seadusega sätestatud korras ja rakendatakse alates 01.01.2018. a.
   3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

Tarmo Tammiste

Linnapea Ants Liimets

Linnasekretär